«Самұрық-Қазына» ұлттық әл-ауқат қоры» акционерлік қоғамының
2019 жылғы жылдық қаржылық (шоғырландырылған және жеке) есептілігін, таза кірісін бөлу, жай акциялары бойынша дивидендтер төлеу тәртібін және бір жай акциясына шаққандағы дивидендтің мөлшерін бекіту туралы

«Ұлттық әл-ауқат қоры туралы» 2012 жылғы 1 ақпандағы Қазақстан Республикасы Заңының 7**-**бабы 2**-**тармағының 2) және 10) тармақшаларына сәйкес Қазақстан Республикасының Үкіметі **ҚАУЛЫ ЕТЕДІ:**

1. Мыналар:

1) қоса беріліп отырған «Самұрық**-**Қазына» ұлттық әл-ауқат қоры» акционерлік қоғамының (бұдан әрі – Қор) 2019 жылғы жылдық қаржылық (шоғырландырылған және жеке) есептілігі;

2) Қазақстан Республикасы, 010000, Нұр-Сұлтан қаласы, Е-10 көшесі, 17/10-үй мекенжайы бойынша тіркелген; деректемелері: бизнес сәйкестендіру нөмірі (БСН) 081140000436, жеке сәйкестендіру коды (ЖСК) KZ91125KZT1001300144, Нұр-Сұлтан қаласы, «Қазақстан Республикасының Ұлттық банкі» мемлекеттік мекемесіндегі банктік сәйкестендіру коды (БСК) NBRKKZKX Қордың қаржылық есептілігіне сәйкес 1243050000000 (бір триллион екі жүз қырық үш миллиард елу миллион) теңгені құрайтын Қордың 2019 жылғы шоғырландырылған таза кірісін бөлудің мынадай:

120000000000 (бір жүз жиырма миллиард) теңгені дивидендтер төлеуге жұмсау;

1123050000000 (бір триллион бір жүз жиырма үш миллиард елу миллион) теңгені инвестициялық бағдарламаларды қаржыландыру, борыштық міндеттемелерді өтеу және активтерді сатып алу үшін Қор мен оның компанияларының иелігінде қалдыру тәртібі;

3) 2019 жылғы дивидендтің мөлшері Қордың бір жай акциясына есептегенде 34 (отыз төрт) теңге 46 (қырық алты) тиын болып бекітілсін.

2. Осы қаулыға қол қойылған күн дивидендтерді төлеу басталатын күн болып белгіленсін.

3. Дивидендтерді төлеу 10 (он) жұмыс күні ішінде «201301» бюджеттік сыныптама коды бойынша республикалық бюджетке қолма-қол ақшасыз аудару жолымен ақшалай нысанда жүргізілсін.

4. Осы қаулы қол қойылған күнінен бастап қолданысқа енгізіледі.

**Қазақстан Республикасының**

 **Премьер-Министрі А. Мамин**